Anunţ juridic important

|

32007D0060

Decizia 2007/60/CE a Comisiei din 26 octombrie 2006

Jurnalul Oficial L 032 , 06/02/2007 p. 0010 - 0010 Jurnalul Oficial L 032 , 06/02/2007 p. 0088 - 0090

		Decizia Comisieidin 26 octombrie 2006de înființare a Agenției Executive pentru Rețeaua Transeuropeană de Transport, în temeiul Regulamentului (CE) nr. 58/2003 al Consiliului(2007/60/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare [1], în special articolul 3 alineatul (1),întrucât:(1) Regulamentul (CE) nr. 58/2003 conferă Comisiei competența de a decide înființarea unor agenții executive în conformitate cu statutul stabilit de regulamentul menționat și de a acorda acestora responsabilitatea pentru anumite sarcini referitoare la gestionarea unuia sau a mai multor programe sau acțiuni comunitare.(2) Instituirea unei agenții executive urmărește să permită Comisiei să se concentreze asupra activităților și funcțiilor prioritare care nu pot fi externalizate, fără a pierde controlul și, în cele din urmă, responsabilitatea finală pentru activitățile gestionate de agențiile executive.(3) Gestionarea acțiunii comunitare în domeniul rețelei transeuropene de transport vizează punerea în aplicare a proiectelor care nu implică luarea unor decizii politice și necesită un nivel înalt de expertiză tehnică și financiară pe durata ciclului proiectului.(4) Sarcinile referitoare la punerea în aplicare a unei astfel de acțiuni comunitare pot să fie delegate unei agenții executive printr-o separare clară între planificare, stabilirea priorităților și evaluarea programului pentru care răspunderea revine Comisiei și punerea în aplicare a proiectelor care vor fi încredințate agenției executive.(5) O analiză a raportului cost/eficiență efectuată în acest scop a arătat că înființarea unei agenții executive ar permite îmbunătățirea eficienței punerii în aplicare a rețelei transeuropene de transport la un preț mai scăzut. Ținând seama de caracteristicile specifice rețelei transeuropene de transport, accentul trebuie să se pună pe delegarea sarcinilor tehnice, scopul principal fiind de a consolida legăturile între rețeaua transeuropeană de transport și comunitățile de experți.(6) Agenția trebuie să mobilizeze expertiză de un înalt nivel în conformitate cu obiectivele definite de Comisie și sub supravegherea acesteia. Înființarea agenției trebuie, de asemenea, să permită optimizarea punerii în aplicare a rețelei transeuropene de transport prin facilitarea recrutării personalului specializat pe probleme referitoare la rețeaua transeuropeană de transport.(7) Înființarea agenției trebuie să sporească flexibilitatea în ceea ce privește punerea în aplicare a acțiunii comunitare în sectorul rețelei transeuropene de transport. Programul anual de lucru al agenției trebuie să îi permită acesteia în special să contribuie la realizarea priorităților anuale pentru punerea în aplicare a rețelei transeuropene de transport, planificate și stabilite de Comisie. Agenția trebuie să asigure, de asemenea, o mai bună coordonare a fondurilor cu alte instrumente comunitare.(8) Gestionarea bazată pe rezultatele obținute de agenție, cu stabilirea procedurilor necesare și a circuitelor de supraveghere și de coordonare, trebuie să permită Comisiei să simplifice modalitățile de punere în aplicare a rețelei transeuropene de transport. Comisia va fi capabilă să valorifice lucrările tehnice efectuate de către agenție prin dezvoltarea în paralel, într-o manieră adecvată, a sarcinilor care implică aprecieri de natură politică.(9) Cooperarea dintre agenție și Comisie și realizarea sarcinilor sale specifice trebuie să permită sporirea vizibilității acțiunii comunitare în domeniul rețelei transeuropene de transport.(10) Măsurile prevăzute de prezenta decizie sunt în conformitate cu avizul Comitetului pentru agențiile executive,DECIDE:Articolul 1Înființarea agenției(1) Se înființează o agenție executivă (denumită în continuare "agenția") pentru gestionarea acțiunii comunitare în domeniul rețelei transeuropene de transport, al cărei statut este reglementat de Regulamentul (CE) nr. 58/2003.(2) Denumirea agenției este Agenția executivă pentru rețeaua transeuropeană de transport.Articolul 2SediulAgenția are sediul la Bruxelles.Articolul 3DurataAgenția se înființează pentru o perioadă care începe la 1 noiembrie 2006 și se încheie la 31 decembrie 2008.Articolul 4Obiective și sarcini(1) Agenția este responsabilă, în cadrul acțiunii comunitare în domeniul rețelei transeuropene de transport, pentru punerea în aplicare a sarcinilor referitoare la acordarea asistenței financiare comunitare în temeiul Regulamentului (CE) nr. 2236/95 al Consiliului [2], exclusiv planificarea, stabilirea priorităților, evaluarea programului, adoptarea deciziilor de finanțare și monitorizarea legislativă. Aceasta este responsabilă în special pentru următoarele sarcini:(a) gestionarea fazelor de pregătire, finanțare și monitorizare a asistenței financiare acordate proiectelor de interes comun în baza bugetului rețelei transeuropene de transport, precum și supravegherea necesară în acest scop, prin adoptarea deciziilor relevante atunci când Comisia îi delegă responsabilități în acest sens;(b) coordonarea cu alte instrumente comunitare prin asigurarea unei mai bune coordonări a asistenței, pe durata întregului traseu, pentru proiectele prioritare care primesc, de asemenea, finanțare din fondurile structurale, din Fondul de coeziune și de la Banca Europeană de Investiții;(c) asistență tehnică pentru promotorii de proiecte în materie de inginerie financiară pentru proiecte și dezvoltarea de metode comune de evaluare;(d) adoptarea unor instrumente de execuție bugetară referitoare la venituri și cheltuieli și la execuție, atunci când Comisia îi delegă responsabilități în acest sens, a tuturor operațiunilor necesare pentru gestionarea acțiunilor comunitare în domeniul rețelei transeuropene de transport, astfel cum se prevede în Regulamentul (CE) nr. 2236/95 al Consiliului, în special a celor referitoare la atribuirea contractelor și a subvențiilor [3];(e) colectarea, analiza și transmiterea către Comisie a tuturor informațiilor necesare pentru punerea în aplicare a rețelei transeuropene de transport;(f) orice sprijin administrativ și tehnic solicitat de către Comisie.(2) Executarea sarcinilor prevăzute la alineatul (1) litera (b) nu aduce atingere răspunderilor care revin autorităților care gestionează programele operaționale cofinanțate de fondurile structurale sau de Fondul de coeziune în ceea ce privește selecția sau punerea în aplicare a proiectelor care fac parte din rețeaua transeuropeană de transport, și nici răspunderii financiare care revine statelor membre în cadrul gestionării în comun a acestor programe.(3) În afara sarcinilor prevăzute la alineatul (1), agenția poate fi însărcinată de către Comisie, după ce Comitetul pentru agențiile executive și-a dat avizul, să execute sarcini de același fel în cadrul altor programe sau acțiuni comunitare, în sensul articolului 2 din Regulamentul (CE) nr. 58/2003, cu condiția ca aceste programe sau acțiuni să rămână în limitele acțiunii comunitare în domeniul rețelei transeuropene de transport.(4) Decizia Comisiei de delegare a responsabilității definește detaliile tuturor sarcinilor încredințate agenției, și se adaptează în funcție de sarcinile suplimentare care pot fi încredințate agenției. Decizia se transmite, pentru informare, Comitetului pentru agențiile executive.Articolul 5Structura organizațională(1) Agenția este administrată de către un comitet executiv și de către un director desemnați de Comisie.(2) Membrii comitetului executiv sunt numiți pentru perioada menționată la articolul 3.(3) Directorul agenției este numit pentru perioada menționată la articolul 3.Articolul 6SubvențieAgenția primește o subvenție înscrisă în bugetul general al Comunităților Europene și preluată din alocația financiară pentru acțiunea comunitară în domeniul rețelei transeuropene de transport și, după caz, pentru alte programe sau acțiuni comunitare a căror execuție este încredințată agenției în temeiul articolului 4 alineatul (3).Articolul 7Controlul și raportarea executăriiAgenția este suspusă controlului Comisiei și trebuie să raporteze cu regularitate în legătură cu executarea acțiunii comunitare în domeniul rețelei transeuropene de transport care îi este încredințată, în conformitate cu modalitățile detaliate și la intervalele specificate în decizia de delegare a responsabilității.Articolul 8Execuția bugetului de funcționareAgenția execută bugetul său de funcționare în conformitate cu dispozițiile Regulamentului (CE) nr. 1653/2004 al Comisiei [4].Adoptată la Bruxelles, 26 octombrie 2006.Pentru ComisieJacques BarrotVicepreședinte[1] JO L 11, 16.1.2003, p. 1.[2] JO L 228, 9.9.1996, p. 1. Decizie astfel cum a fost modificată prin Decizia nr. 884/2004/CE (JO L 167, 30.4.2004, p. 1).[3] JO L 228, 23.9.1995, p. 1.[4] JO L 297, 22.9.2004, p. 6.--------------------------------------------------


title: 2008/213/CE: Decizia Consiliului din 18 februarie 2008 privind principiile, prioritățile și condițiile cuprinse în Parteneriatul european cu Serbia, inclusiv Kosovo, în conformitate cu statutul definit prin Rezoluția 1244 a Consiliului de Securitate al Organizației Națiunilor Unite din 10 iunie 1999 și de abrogare a Deciziei 2006/56/CE

text:
               19.3.2008

               RO

               Jurnalul Oficial al Uniunii Europene

               L 80/46

      DECIZIA CONSILIULUI

   din 18 februarie 2008
   privind principiile, prioritățile și condițiile cuprinse în Parteneriatul european cu Serbia, inclusiv Kosovo, în conformitate cu statutul definit prin Rezoluția 1244 a Consiliului de Securitate al Organizației Națiunilor Unite din 10 iunie 1999 și de abrogare a Deciziei 2006/56/CE
   (2008/213/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare și de asociere (1), astfel cum a fost modificat, în special articolul 2,
   având în vedere propunerea Comisiei,
   întrucât:

               (1)

               Consiliul European de la Salonic din 19 și 20 iunie 2003 a aprobat introducerea parteneriatelor europene ca modalitate de concretizare a perspectivei europene a țărilor din Balcanii de Vest.

               (2)

               Regulamentul (CE) nr. 533/2004 prevede că trebuie stabilite de către Consiliu principiile, prioritățile și condițiile care urmează a fi incluse în parteneriate, precum și orice adaptări ulterioare. De asemenea, se prevede că monitorizarea parteneriatelor europene va fi asigurată prin intermediul mecanismelor instituite în cadrul procesului de stabilizare și de asociere, în special prin rapoartele anuale privind progresele realizate.

               (3)

               La 30 ianuarie 2006, Consiliul a adoptat cel de-al doilea Parteneriat european cu Serbia inclusiv Kosovo în temeiul Rezoluției 1244 a Consiliului de Securitate al Organizației Națiunilor Unite (2).

               (4)

               În documentul Comisiei cu privire la strategia de extindere și principalele provocări pentru perioada 2006-2007 se arăta că parteneriatele urmau să fie actualizate la sfârșitul anului 2007.

               (5)

               La 17 iulie 2006, Consiliul a adoptat Regulamentul (CE) nr. 1085/2006 (3) de instituire a unui instrument de asistență pentru preaderare (IPA), care reînnoiește cadrul pentru asistență financiară în favoarea țărilor aflate în procesul de preaderare.

               (6)

               Prin urmare, ar trebui adoptat un parteneriat european revizuit care să actualizeze actualul parteneriat pentru a identifica prioritățile reînnoite pentru care sunt necesare acțiuni suplimentare, pe baza concluziilor din rapoartele 2007 privind progresele realizate de Serbia și Kosovo în temeiul Rezoluției 1244 a Consiliului de Securitate al Organizației Națiunilor Unite, în pregătirea pentru integrarea ulterioară în Uniunea Europeană.

               (7)

               Pentru a se pregăti pentru integrarea ulterioară în Uniunea Europeană, autoritățile competente din Serbia și Kosovo, în temeiul Rezoluției 1244 a Consiliului de Securitate al Organizației Națiunilor Unite, ar trebui să elaboreze un plan care să cuprindă un calendar și măsuri specifice pentru atingerea priorităților acestui parteneriat european.

               (8)

               În consecință, Decizia 2006/56/CE ar trebui abrogată,

         DECIDE:
   Articolul 1
   Principiile, prioritățile și condițiile cuprinse în Parteneriatul european cu Serbia inclusiv Kosovo în temeiul Rezoluției 1244 a Consiliului de Securitate al Organizației Națiunilor Unite sunt prezentate în anexele 2 și 3.
   Articolul 2
   Punerea în aplicare a parteneriatului european se analizează prin intermediul mecanismelor instituite în cadrul procesului de stabilizare și de asociere, în special al rapoartelor anuale privind progresele realizate prezentate de către Comisie.
   Articolul 3
   Decizia 2006/56/CE se abrogă.
   Articolul 4
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 86, 24.3.2004, p. 1. Regulament modificat prin Regulamentul (CE) nr. 269/2006 (JO L 47, 17.2.2006, p. 7).

      (2)  Decizia 2006/56/CE a Consiliului din 30 ianuarie 2006 privind principiile, prioritățile și condițiile cuprinse în Parteneriatul european cu Serbia și Muntenegru, inclusiv Kosovo, în conformitate cu statutul definit prin Rezoluția 1244 a Consiliului de Securitate al Organizației Națiunilor Unite din 10 iunie 1999 și de abrogare a Deciziei 2004/520/CE (JO L 35, 7.2.2006, p. 32). Decizie modificată prin Decizia 2007/49/CE (JO L 20, 27.1.2007, p. 16).

      (3)  JO L 210, 31.7.2006, p. 82.

      ANEXA 1
      SERBIA – INCLUSIV KOSOVO ÎN TEMEIUL RCSONU 1244 – PARTENERIAT EUROPEAN 2007
      1.   INTRODUCERE
      Consiliul European a aprobat introducerea parteneriatelor europene ca modalitate de concretizare a perspectivei europene a țărilor din Balcanii de Vest. Parteneriatul revizuit propus actualizează cel de-al doilea parteneriat, pe baza concluziilor din rapoartele Comisiei din 2007 privind progresele realizate de Serbia și de Kosovo în temeiul Rezoluției 1244 a Consiliului de Securitate al Organizației Națiunilor Unite. Sunt reiterate domeniile de acțiune prioritare și sunt identificate noi priorități. Prioritățile noi sunt adaptate nevoilor specifice ale țării și stadiului de pregătire al acesteia și vor fi actualizate, după caz. Autoritățile sunt invitate să elaboreze un plan care să conțină un calendar și măsuri specifice al căror scop este abordarea priorităților parteneriatului european. Parteneriatul prevede, de asemenea, orientări privind asistența financiară acordată țării.
      2.   PRINCIPII
      Procesul de stabilizare și de asociere rămâne cadrul în care se înscrie parcursul european al țărilor din Balcanii de Vest până la aderarea viitoare a acestora. Prioritățile identificate se referă la capacitatea de a îndeplini criteriile definite de Consiliul European de la Copenhaga din 1993 și condițiile instituite prin procesul de stabilizare și de asociere, în special condițiile definite de Consiliu în concluziile sale din 29 aprilie 1997 și, respectiv, 21-22 iunie 1999, declarația finală a reuniunii la nivel înalt de la Zagreb din 24 noiembrie 2000 și Agenda de la Salonic.
      3.   PRIORITĂȚI
      Prioritățile enumerate în prezentul parteneriat european au fost stabilite plecând de la premisa că se poate preconiza, în mod realist, că acestea pot să fie realizate sau că pot fi obținute rezultate semnificative în anii imediat următori. Se face o distincție între prioritățile pe termen scurt, care se așteaptă să fie realizate în termen de un an până la doi ani, și prioritățile pe termen mediu, care sunt preconizate a fi realizate în termen de trei până la patru ani. Prioritățile se referă atât la legislație, cât și la punerea în aplicare a acesteia.
      Dată fiind necesitatea de a stabili priorități, cu siguranță vor fi definite și alte sarcini care trebuie îndeplinite și care ar putea deveni prioritare în cadrul unui viitor parteneriat, avându-se în vedere progresele înregistrate de Serbia și Kosovo în temeiul RCSONU 1244.
      În cadrul priorităților pe termen scurt, prioritățile esențiale au fost identificate și grupate în partea de început a listelor. Ordinea în care sunt enumerate aceste priorități esențiale nu presupune o clasificare în funcție de importanță.
      Prioritățile sunt enumerate în anexele 2 și 3.
      4.   PROGRAMARE
      Asistența comunitară de care beneficiază țările din Balcanii de Vest, în temeiul procesului de stabilizare și de asociere, se va acorda în cadrul instrumentelor financiare existente, în special Regulamentul (CE) nr. 1085/2006 (IPA), iar pentru programele adoptate înainte de 2007, Regulamentul (CE) nr. 2666/2000 al Consiliului (Regulamentul CARDS) (1). Acordurile de finanțare constituie temeiul juridic pentru punerea în aplicare a programelor concrete. În consecință, prezenta decizie nu va avea implicații financiare.
      De asemenea, Serbia inclusiv Kosovo în temeiul RCSONU 1244 poate avea acces la finanțarea acordată prin programele multinaționale și orizontale.
      5.   CONDIȚIONARE
      Asistența oferită țărilor din Balcanii de Vest este condiționată de progresele realizate în respectarea criteriilor de la Copenhaga și în îndeplinirea priorităților specifice ale prezentului parteneriat european. Nerespectarea acestor condiții ar putea avea drept consecință adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistența face obiectul condițiilor definite de către Consiliu în concluziile sale din 29 aprilie 1997, în special în ceea ce privește angajamentul beneficiarilor de a efectua reforme democratice, economice și instituționale. În programele anuale individuale sunt incluse și condiții specifice. Deciziile de finanțare vor fi urmate de un acord de finanțare semnat cu autoritățile competente.
      6.   MONITORIZARE
      Punerea în aplicare a parteneriatului european va fi examinată prin mecanismele instituite în cadrul procesului de stabilizare și de asociere, în special rapoartele anuale prezentate de către Comisie.

         (1)  JO L 306, 7.12.2000, p. 1. Regulament modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).

      ANEXA 2
      PRIORITĂȚI PENTRU SERBIA
      PRIORITĂŢI PE TERMEN SCURT
      Priorități esențiale

                  —

                  Asigurarea respectării viitoarelor obligații în temeiul Acordului de stabilizare și de asociere (ASA) și, în special, al Acordului interimar (AI).

                  —

                  Asigurarea cooperării depline cu Tribunalul Penal Internațional pentru fosta Iugoslavie (TPII).

                  —

                  Cooperarea constructivă cu privire la aspecte legate de Kosovo.

                  —

                  Asigurarea aplicării Constituției și a dreptului constituțional în conformitate cu standardele europene.

                  —

                  Continuarea eforturilor de punere în aplicare a reformei administrației publice, inclusiv a sistemului de salarizare a funcționarilor publici, de asigurare a transparenței procedurilor de recrutare și de promovare, a profesionalismului și a responsabilizării funcționarilor; consolidarea structurilor de integrare europeană, îmbunătățirea coordonării la nivelul administrației publice și al parlamentului și acordarea unei atenții deosebite coordonării politicilor.

                  —

                  Ameliorarea modului de funcționare a sistemului judiciar, garantarea independenței, a asumării răspunderii, a profesionalismului și a eficienței acestuia și asigurarea că sistemul de recrutare și de dezvoltare profesională a judecătorilor și a procurorilor are la bază criterii profesionale și tehnice, fără influențe din sfera politică. Asigurarea funcționării corespunzătoare a Curții Constituționale.

                  —

                  Intensificarea luptei împotriva corupției la toate nivelurile și dezvoltarea unui amplu sistem public de control financiar pentru o mai mare transparență și responsabilizare în folosirea finanțelor publice.

                  —

                  Finalizarea procesului de privatizare sau, după caz, lichidarea întreprinderilor colective și a celor de stat.

            Criterii politice
      Democrația și statul de drept
      Constituția

                  —

                  Alinierea legislației și instituțiilor la noua Constituție.

            Parlamentul

                  —

                  Finalizarea reformei cadrului juridic cu privire la alegeri (inclusiv registrul electoral), alinierea acestuia la noile cerințe constituționale și asigurarea transparenței și a responsabilizării în finanțarea partidelor politice, inclusiv revizuirea legislației existente pentru a asigura un control și sancțiuni adecvate.

            Administrația publică

                  —

                  Înființarea unui birou pe deplin funcțional al ombudsmanului, în conformitate cu cerințele legislative, și asigurarea îndeplinirii corespunzătoare a recomandărilor formulate de ombudsman.

            Controlul civil al forțelor de securitate

                  —

                  Garantarea unui control democratic mai mare prin consolidarea controlului parlamentar și prin instituirea unei gestiuni financiare mai transparente.

            Sistemul judiciar

                  —

                  Asigurarea independenței depline a instanțelor și a parchetului.

                  —

                  Consolidarea funcției de procuror pentru crimele de război.

                  —

                  Punerea în aplicare a planului de acțiune privind strategia de reformă a sistemului judiciar.

                  —

                  Adoptarea și punerea în aplicare a legislației privind formarea inițială și continuă obligatorie a judecătorilor, a procurorilor și a personalului auxiliar, consolidarea centrelor de formare profesională.

                  —

                  Raționalizarea sistemului judiciar, modernizarea procedurilor, introducerea unui sistem eficient de gestionare a instanțelor și înființarea instanțelor administrative și a curților de apel.

                  —

                  Crearea unei rețele informatice pentru procurori la toate nivelurile, asigurarea executării hotărârilor judecătorești și consolidarea în continuare a capacității de a instrumenta cazurile de crime de război pe plan intern cu respectarea deplină a obligațiilor internaționale asumate față de TPII.

            Politica anticorupție

                  —

                  Punerea în aplicare a planului de acțiune privind strategia anticorupție și instituirea unei agenții anticorupție independente și eficiente.

                  —

                  Ratificarea convențiilor internaționale privind combaterea corupției.

                  —

                  Clarificarea și consolidarea în continuare a dispozițiilor legislative în materie de prevenire a conflictelor de interese, în conformitate cu standardele internaționale.

                  —

                  Dezvoltarea și punerea în aplicare a unui sistem transparent de declarare a averilor funcționarilor publici.

            Drepturile omului și protecția minorităților

                  —

                  Îndeplinirea tuturor obligațiilor care derivă din statutul de membru al Consiliului Europei.

                  —

                  Asigurarea respectării dispozițiilor privind drepturile omului prevăzute prin noua Constituție.

                  —

                  Continuarea procesului de dezinstituționalizare, de dezvoltare a serviciilor de proximitate și a ajutorului pentru persoanele dependente, inclusiv în domeniul sănătății mintale.

            Drepturi civile și politice

                  —

                  Revizuirea legislației relevante în materie de drepturi religioase pentru a se asigura că aceasta este conformă Constituției.

                  —

                  Adoptarea de măsuri în cazurile prezumtive de rele tratamente; consolidarea serviciilor de control intern care gestionează cazurile de rele tratamente aplicate de către forțele de ordine.

                  —

                  Îmbunătățirea condițiilor din închisori, asigurarea monitorizării adecvate a condițiilor din închisori pentru deținuții care execută pedepse de lungă durată și pentru cei condamnați pentru criminalitatea organizată; asigurarea formării continue a personalului din administrația penitenciarelor și îmbunătățirea echipamentelor pentru persoanele cu nevoi speciale.

                  —

                  Ameliorarea modului de funcționare a Consiliului de Radiodifuziune în conformitate cu standardele internaționale, alocarea echitabilă și transparentă a frecvențelor de radiodifuziune pe plan local și regional pentru operatorii mass-media.

                  —

                  Aplicarea integrală a legii privind accesul liber la informații și consolidarea funcției autorității pentru acces liber la informații, pentru a asigura punerea în aplicare a deciziilor/recomandărilor.

                  —

                  Adoptarea legislației privind asociațiile și statutul juridic al ONG-urilor, încurajarea dezvoltării organizațiilor societății civile, promovarea unui dialog sistematic cu societatea civilă în ceea ce privește inițiativele de politică.

                  —

                  Sporirea accesului la justiție.

            Drepturi sociale și economice

                  —

                  Adoptarea unei legislații în materie de combatere a discriminării cu o sferă de aplicare mai amplă și asigurarea unui sprijin instituțional adecvat pentru victime.

                  —

                  Adoptarea unei legislației adecvate cu privire la retrocedarea proprietăților și asigurarea aplicării integrale a acesteia.

                  —

                  Îmbunătățirea protecției drepturilor femeilor și, respectiv, ale copilului.

            Drepturile minorităților, drepturile culturale și protecția minorităților

                  —

                  Asigurarea respectării dispozițiilor constituționale cu privire la drepturile minorităților și drepturile culturale și la protecția minorităților, aplicarea integrală a strategiilor și a planurilor de acțiune relevante pentru integrarea romilor, inclusiv a repatriaților.

                  —

                  Continuarea eforturilor de promovare a bunelor relații interetnice, inclusiv prin măsuri în domeniul educației, consolidarea funcționării consiliilor naționale ale minorităților, inclusiv prin adoptarea legislației în etapă de proiect; promovarea participării minorităților în cadrul organismelor judiciare și de aplicare a legii și continuarea campaniilor de sensibilizare, inclusiv în ceea ce privește folosirea limbilor minorităților.

                  —

                  Adaptarea legislației corespunzătoare la noua Constituție și asigurarea punerii depline în aplicare a drepturilor minorităților, în special cu privire la educația în limba maternă.

                  —

                  Adoptarea noii legislații cu privire la refugiați și aplicarea în continuare a strategiei naționale privind statutul refugiaților.

            Aspecte regionale și obligații internaționale

                  —

                  Respectarea în continuare a Acordurilor de la Dayton/Paris.

                  —

                  Adoptarea de măsuri pentru a respecta hotărârea emisă în februarie 2007 de către Curtea Internațională de Justiție în cazul înaintat de Bosnia și Herțegovina împotriva Serbiei și Muntenegrului cu privire la aplicarea Convenției pentru prevenirea și pedepsirea crimelor de genocid.

                  —

                  Contribuția la consolidarea cooperării regionale, a reconcilierii și a relațiilor de bună vecinătate, inclusiv prin promovarea procesului de tranziție de la pactul de stabilitate la un cadru de cooperare cu o dimensiune preponderent regională și punerea în aplicare efectivă a Acordului de Liber Schimb Central European (CEFTA).

                  —

                  Încheierea și aplicarea acordurilor cu țările învecinate cu privire la cooperarea transfrontalieră, lupta împotriva criminalității organizate, a traficului și a contrabandei, cooperarea judiciară, gestionarea frontierelor și mediul înconjurător.

                  —

                  Contribuția la rezolvarea problemelor nesoluționate în materie de gestionare a frontierelor cu Croația și cu Bosnia și Herțegovina.

                  —

                  Garantarea dreptului de alegere reală între alternativa repatrierii pe termen lung și cea a integrării; contribuția la asigurarea aplicării integrale a Declarației de la Sarajevo.

            Criterii economice

                  —

                  Punerea în aplicare a unei politici fiscale axate pe stabilitate, inclusiv a unei politici salariale pentru sectorul public, care are ca obiectiv consolidarea fiscală și care favorizează inflația redusă și durabilitatea pe plan extern.

                  —

                  Continuarea reformelor de gestionare a finanțelor publice pentru a consolida controlul, transparența, responsabilitatea și eficiența.

                  —

                  Adoptarea unei politici monetare care să permită atingerea obiectivului de stabilitate a prețurilor pentru a limita și a stabiliza estimările inflaționiste.

                  —

                  Ameliorarea procedurilor de faliment pentru a accelera ieșirea de pe piață a întreprinderilor neviabile și pentru a promova schimbarea structurală.

                  —

                  Finalizarea procesului de liberalizare a ultimelor prețuri administrate în vederea îmbunătățirii eficienței mecanismelor de piață și a alocării resurselor.

                  —

                  Consolidarea în continuare a supravegherii financiare pentru a contribui la asigurarea stabilității sectorului financiar.

                  —

                  Dezvoltarea și aplicarea în continuare a reformei sistemului de pensii, continuarea reformei sistemului de asigurări de sănătate, accelerarea procesului de restructurare și de privatizare a sectorului asigurărilor.

                  —

                  Continuarea eforturilor de regularizare a economiei subterane și punerea în aplicare a unui sistem de gestionare a cheltuielilor publice și a reformelor fiscale.

                  —

                  Crearea unei piețe funciare/imobiliare stabile și funcționale, pregătirea legislației privind cadastrul.

                  —

                  Continuarea eforturilor de promovare a ocupării forței de muncă, inclusiv prin intermediul formării profesionale și prin reforme ale pieței muncii, ameliorarea serviciilor publice pentru ocuparea forței de muncă și punerea în aplicare a strategiei privind încadrarea în muncă a persoanelor cu handicap.

            Standarde europene
      Piața internă
      Libera circulație a mărfurilor

                  —

                  Continuarea procesului de aliniere a cadrului juridic privind standardizarea, certificarea, metrologia, acreditarea și evaluarea conformității cu standardele europene. Adoptarea în continuare a standardelor europene și înființarea unui organism național de coordonare a calității infrastructurii, responsabil de consolidarea întregului domeniu.

                  —

                  Instituirea unei structuri de supraveghere a pieței și asigurarea unei coordonări adecvate la nivelul autorităților de supraveghere a pieței.

                  —

                  Adaptarea regimului comercial și a legislației relevante pentru a răspunde obligațiilor care derivă din OMC, ASA și CEFTA.

                  —

                  Crearea unor mecanisme interne de consultare și de notificare pentru noile reglementări tehnice înaintea adoptării măsurilor cu impact asupra comerțului.

                  —

                  Consolidarea capacității administrative în domeniul protecției consumatorilor.

            Libera circulație a capitalurilor

                  —

                  Dezvoltarea în continuare a unui sistem pentru operațiunile de plăți internaționale în conformitate cu normele internaționale și stabilirea unui regim național pentru achizițiile de bunuri imobiliare.

            Vamă și fiscalitate

                  —

                  Finalizarea procesului de aliniere a legislației vamale necesare pentru punerea în aplicare corespunzătoare a ASA, consolidarea capacității administrației vamale de combatere a corupției, a criminalității transfrontaliere și a evaziunii fiscale și consolidarea capacității de punere în aplicare a legii, în special în domeniul analizei de risc și al controlului ulterior vămuirii.

                  —

                  Armonizarea în continuare a legislației fiscale cu acquis-ul, punerea în aplicare a legislației fiscale, în special în materie de încasare a veniturilor și de control pentru a reduce frauda fiscală și a crește capacitatea de punere în aplicare a legii.

                  —

                  Aderarea la principiile codului de conduită în domeniul impozitării societăților comerciale și asigurarea conformității noilor măsuri fiscale cu aceste principii.

            Concurență

                  —

                  Îmbunătățirea legislației antitrust existente în conformitate cu cerințele ASA, consolidarea capacității administrative a Comisiei pentru Concurență pentru a asigura punerea în aplicare a normelor, în mod eficient și independent, în conformitate cu acquis-ul comunitar.

                  —

                  Înființarea unei autorități independente și deplin funcționale pentru monitorizarea ajutoarelor de stat.

                  —

                  Îmbunătățirea procedurilor privind controlul concentrărilor economice pentru a consolida eficiența Comisiei pentru Concurență.

                  —

                  Instituirea unui cadru juridic adecvat pentru ajutoarele de stat în conformitate cu cerințele ASA.

            Achiziții publice

                  —

                  Punerea în aplicare a unui sistem de achiziții publice consecvent și eficient, asigurarea independenței organismelor cu responsabilități în domeniul achizițiilor publice, asigurarea unor proceduri transparente, indiferent de valoarea contractului vizat, fără a face discriminare între furnizorii sârbi și cei din UE, și consolidarea capacității de punere în aplicare a legii în acest sector.

            Dreptul proprietății intelectuale

                  —

                  Consolidarea în continuare a protecției drepturilor de proprietate intelectuală și consolidarea capacității administrative de acordare a brevetelor, precum și de punere în aplicare și de respectare pe termen lung a drepturilor de proprietate intelectuală.

            Ocuparea forței de muncă și politicile sociale

                  —

                  Dezvoltarea unor structuri administrative și a unei capacități adecvate în domeniul protecției sănătății.

            Educație și cercetare

                  —

                  Continuarea eforturilor de îmbunătățire a sistemului educațional; crearea de legături mai strânse între învățământul profesional și învățământul superior, pe de o parte, și piața muncii și nevoile economice, pe de altă parte; consolidarea capacității administrative și îmbunătățirea coordonării între organismele implicate.

                  —

                  Ratificarea Convenției UNESCO privind protecția și promovarea diversității de expresii culturale.

            Aspecte legate de OMC

                  —

                  Continuarea acțiunilor de pregătire în vederea aderării la OMC.

            Politici sectoriale
      Industrie și IMM-uri

                  —

                  Punerea în aplicare a Cartei europene pentru întreprinderile mici și mijlocii și reducerea barierelor administrative pe care le întâmpină IMM-urile.

                  —

                  Adoptarea unei noi strategii de politică pentru IMM-uri și a unei noi politici industriale, pe termen mediu, urmate de un plan de acțiune operațional.

                  —

                  Consolidarea Consiliului pentru IMM-uri ca instrument al cooperării între sectorul public și cel privat, precum și între ministere pentru a influența procesul de definire și de transmitere a politicilor privind IMM-urile.

            Agricultură

                  —

                  Consolidarea capacității administrative necesare pentru a formula și a pune în aplicare politica agricolă și de dezvoltare rurală.

                  —

                  Actualizarea legislației, consolidarea punerii în aplicare și intensificarea controalelor în domeniul siguranței alimentare, cel veterinar și cel fitosanitar.

                  —

                  Extinderea sistemului de identificare și înregistrare a animalelor la toate rasele relevante.

                  —

                  Modernizarea în continuare a laboratoarelor veterinare, fitosanitare, viticole și sanitare, a inspectoratelor și a controalelor la frontierele externe.

            Mediul înconjurător

                  —

                  Accelerarea procesului de armonizare a legislației și a standardelor cu acquis-ul comunitar.

                  —

                  Punerea în aplicare a legislației adoptate, în special cu privire la evaluările de impact asupra mediului înconjurător.

                  —

                  Inițierea punerii în aplicare a Protocolului de la Kyoto.

                  —

                  Adoptarea și punerea în aplicare a strategiei naționale de protecție a mediului înconjurător și a unei strategii pentru dezvoltare durabilă.

                  —

                  Consolidarea capacității administrative a organismelor responsabile cu planificarea, autorizațiile, inspecțiile și monitorizarea, precum și cu gestionarea proiectelor, consolidarea capacității la nivel local și asigurarea coordonării între nivelul central și cel local.

            Dezvoltarea în continuare și inițierea aplicării planurilor de gestionare a deșeurilor și începerea construirii unei instalații pentru tratarea și eliminarea în siguranță a deșeurilor periculoase.
      Politica în domeniul transporturilor

                  —

                  Continuarea punerii în aplicare a Memorandumului de înțelegere cu privire la dezvoltarea rețelei de transport regional de bază pentru Europa de Sud-Est, consolidarea cooperării cu Observatorul transporturilor din Europa de Sud-Est.

                  —

                  Adoptarea și punerea în aplicare a strategiei naționale de transport. Luarea de măsuri pentru a îmbunătăți condițiile de siguranță rutieră.

                  —

                  Punerea în aplicare a angajamentelor asumate în cadrul primei etape de tranziție a Acordului privind instituirea unui spațiu aerian comun european.

                  —

                  Restructurarea sectorului feroviar și înființarea unor instituții feroviare.

                  —

                  Dezvoltarea transportului pe căile navigabile interioare, inclusiv prin instituirea serviciilor de informare fluvială.

            Energie

                  —

                  Îndeplinirea obligațiilor care derivă din Tratatul de instituire a Comunității Energiei, în ceea ce privește aplicarea integrală a dispozițiilor acquis-ului cu privire la piața internă a gazului și a electricității și la schimburile transfrontaliere de energie electrică.

                  —

                  Modificarea și punerea în aplicare a legii privind energia și asigurarea funcționării corecte a agenției independente de reglementare a sectorului energiei.

                  —

                  Continuarea auditurilor de mediu privind instalațiile de producere a energiei, abordarea problemei principalilor poluatori, asigurarea liberalizării în vederea restructurării și a deschiderii pieței, realizarea de progrese suplimentare în vederea creării unei piețe regionale a energiei, în special prin îmbunătățirea interconexiunii cu țările învecinate.

                  —

                  Aderarea la convențiile internaționale relevante în materie de siguranță nucleară și înființarea unui organism adecvat de reglementare.

                  —

                  Continuarea procedurilor pentru închiderea reactorului nuclear de la Vinca.

                  —

                  Consolidarea capacității administrative în cadrul ministerelor corespunzătoare.

            Societatea informațională și mass-media

                  —

                  Asigurarea deplinei liberalizări a sectorului comunicațiilor electronice și a independenței organismelor de reglementare; asigurarea punerii în aplicare a strategiei adoptate, inclusiv adoptarea și punerea în aplicare a legilor și a politicilor necesare, consolidarea capacității administrative.

                  —

                  Începerea procesului de armonizare cu acquis-ul în sectorul audiovizualului, ameliorarea transparenței și a responsabilizării, în special în cazul Agenției Republicane de Radiodifuziune.

                  —

                  Semnarea și ratificarea Convenției europene privind televiziunea transfrontalieră.

            Control financiar

                  —

                  Adoptarea și punerea în aplicare a unei politici de control financiar public intern.

                  —

                  Elaborarea procedurilor și dezvoltarea capacității administrative pentru a asigura protecția eficientă a intereselor financiare ale Uniunii Europene.

            Statistici

                  —

                  Modificarea legii privind organizarea și funcționarea sistemului statistic, o mai bună cooperare și coordonare în cadrul sistemului statistic național.

                  —

                  Efectuarea unui recensământ agricol, crearea unui registru agricol, dezvoltarea în continuare a conturilor naționale în conformitate cu SEC 95 (Sistemul European de Conturi), inclusiv îmbunătățirea surselor de date.

            Justiție, libertate și securitate
      Vize, control la frontieră, azil și migrație

                  —

                  Punerea în aplicare a strategiei de gestionare integrată a frontierelor (GIF) și consolidarea cooperării între agențiile cu competențe în materie de GIF.

                  —

                  O mai bună cooperare transfrontalieră între forțele de poliție în conformitate cu cele mai bune practici, consolidarea capacității poliției de frontieră și alocarea unei infrastructuri și a unor echipamente moderne pentru poliția de frontieră, în special în domeniul tehnologiei informației.

                  —

                  Alinierea regimului vizelor la acquis și punerea în aplicare a acordului UE-Serbia cu privire la facilitarea regimului vizelor.

                  —

                  Asigurarea punerii eficiente în aplicare a cerințelor de emitere a unor documente de identitate și de călătorie de înaltă calitate.

                  —

                  Adoptarea și punerea în aplicare a legislației privind azilul, asigurarea funcționării unui centru de primire a solicitanților de azil și asigurarea înființării unui organism operațional pentru cererile de azil.

                  —

                  Punerea în aplicare a acordului UE-Serbia cu privire la readmisie.

                  —

                  Adoptarea unei strategii pentru reintegrarea repatriaților, inclusiv rezolvarea problemelor legate de condițiile socioeconomice.

            Spălarea banilor

                  —

                  Adoptarea legislației necesare și a unei strategii naționale, inclusiv a unui calendar, de combatere a spălării banilor și a finanțării terorismului, consolidarea organismelor naționale de luptă împotriva spălării banilor și îmbunătățirea cooperării la nivel de agenții și la nivel internațional.

            Droguri

                  —

                  Creșterea capacității de luptă împotriva traficului de droguri, dezvoltarea și inițierea punerii în aplicare a unei strategii naționale antidrog în conformitate cu strategia UE în materie de droguri, îmbunătățirea cooperării internaționale.

            Poliție

                  —

                  Asigurarea aplicării integrale a legii poliției în vederea creșterii profesionalismului și a responsabilizării, îmbunătățirea transparenței, instituirea unor forțe de poliție moderne, fără interferențe din sfera politicului, creșterea capacității prin programe de formare specializate.

                  —

                  Luarea măsurilor necesare pentru a încheia un acord de cooperare cu Europol.

            Lupta împotriva criminalității organizate și a terorismului

                  —

                  Adoptarea actelor legislative în etapă de proiect, dezvoltarea capacității de confiscare a bunurilor, punerea în aplicare a strategiei naționale de combatere a criminalității organizate și consolidarea serviciilor de informații în materie penală.

                  —

                  Continuarea luptei împotriva traficului de persoane, inclusiv punerea în aplicare a strategiei de prevenire a traficului și acordarea de asistență și protecție corespunzătoare victimelor.

                  —

                  Creșterea eficienței cooperării internaționale, punerea în aplicare a convențiilor internaționale relevante în materie de combatere a terorismului.

                  —

                  Îmbunătățirea cooperării și a schimbului de informații între toate departamentele serviciilor de securitate și cu alte state, prevenirea finanțării și a pregătirii actelor de terorism.

            Protecția datelor cu caracter personal

                  —

                  Revizuirea cadrului juridic, semnarea convențiilor internaționale relevante și înființarea unei autorități de supraveghere independente.

            PRIORITĂŢI PE TERMEN MEDIU
      Criterii politice
      Democrația și statul de drept
      Administrația publică

                  —

                  O mai bună consolidare a capacității de integrare europeană în cadrul administrației publice, încorporând structurile necesare la nivelul ministerelor de resort și la nivelul întregului guvern, îmbunătățirea mecanismelor de cooperare cu toate departamentele cu responsabilități în materie de integrare europeană.

                  —

                  Continuarea procesului de aplicare integrală a legii privind statutul funcționarilor publici și a legii administrației publice, punerea în aplicare a măsurilor de dezvoltare a resurselor umane pentru funcția publică, consolidarea capacității de definire a politicilor și de coordonare a administrației publice la nivel central și local; instituirea unui sistem salarial centralizat, punerea în aplicare a dispozițiilor constituționale cu privire la descentralizare și alocarea resurselor pentru autoritățile locale.

            Controlul civil al forțelor de securitate

                  —

                  Continuarea procesului de restructurare și de reformă a forțelor armate și creșterea transparenței și a controlului civil al forțelor armate.

            Sistemul judiciar

                  —

                  Reducerea numărului de cazuri nerezolvate în instanță și creșterea în continuare a gradului de eficiență și de profesionalism în instanțe.

                  —

                  Introducerea de standarde uniforme pentru a colecta date fiabile cu privire la sistemul judiciar.

            Politica anticorupție

                  —

                  Asigurarea respectării depline a convențiilor internaționale privind lupta împotriva corupției. Consolidarea în continuare a capacității organismelor de combatere a corupției.

            Drepturile omului și protecția minorităților

                  —

                  Punerea în aplicare a legislației de combatere a discriminării.

                  —

                  Continuarea eforturilor de integrare și de îmbunătățire a condițiilor pentru copiii cu handicap. Reformarea sistemului de protecție a copilului și asigurarea accesului la educație pentru copiii care aparțin minorităților.

            Aspecte regionale și obligații internaționale

                  —

                  Facilitarea integrării refugiaților care aleg să nu se întoarcă în țara de origine.

            Criterii economice

                  —

                  O mai bună consolidare fiscală și reducerea rolului sectorului de stat, măsurată prin ponderea cheltuielilor în PIB, pentru a permite dezvoltarea și creșterea sectorului privat.

                  —

                  Accelerarea procesului de privatizare și, după caz, lichidarea întreprinderilor de stat pentru a consolida guvernanța corporativă, reducerea deficitelor cvasifiscale, contribuția la consolidarea fiscală și creșterea ponderii activității sectorului privat.

                  —

                  Reducerea rigidităților structurale care limitează piața muncii, în special cele legate de reglementarea pieței muncii, pentru a crește nivelul de participare și rata de ocupare a forței de muncă.

                  —

                  Reducerea ponderii ajutoarelor de stat în PIB, consolidarea politicii de concurență pentru a facilita concurența liberă și nedenaturată în beneficiul consumatorilor sârbi.

                  —

                  Îmbunătățirea sistemului educațional, cu scopul de a promova competențele care oferă șanse mai mari de angajare și care duc la creștere economică pe termen lung.

                  —

                  Ameliorarea mediului de afaceri pentru a crește investițiile străine directe de tip greenfield (de la zero).

            Standarde europene
      Piața internă
      Libera circulație a mărfurilor

                  —

                  Dezvoltarea în continuare a standardizării, pregătirea pentru a deveni membru deplin al organizațiilor europene de standardizare.

            Libera circulație a capitalurilor

                  —

                  Continuarea procesului de liberalizare a mișcărilor de capital pe termen scurt și mediu.

            Vamă și fiscalitate

                  —

                  Asigurarea armonizării continue cu acquis-ul a legislației din domeniul vamal și fiscal, precum și a altor acte legislative cu caracter fiscal, continuarea consolidării capacității administrative de aplicare a acestei legislații și de combatere a corupției, a criminalității transfrontaliere și a evaziunii fiscale.

                  —

                  Îmbunătățirea transparenței și a schimbului de informații cu statele membre ale UE pentru a facilita punerea în aplicare a măsurilor de prevenire a evaziunii sau a fraudei fiscale.

            Concurență

                  —

                  Punerea în aplicare a legislației privind ajutoarele de stat și asigurarea funcționării eficiente a autorității de monitorizare a ajutoarelor de stat.

            Ocuparea forței de muncă și politicile sociale

                  —

                  Adoptarea unor măsuri care să ducă la creșterea ratei de înscriere în învățământul secundar a copiilor din toate comunitățile.

                  —

                  Dezvoltarea în continuare a cadrului de incluziune socială și a politicilor de protecție socială.

                  —

                  Asigurarea unui dialog social funcțional și reprezentativ.

                  —

                  Depunerea de eforturi suplimentare pentru a ameliora situația persoanelor cu handicap.

            Educație și cercetare

                  —

                  Adoptarea unui cadru național al calificărilor pentru educație și formare profesională; promovarea cooperării regionale în domeniul învățământului superior.

                  —

                  Adoptarea unei politici integrate de cercetare.

            Politici sectoriale
      IMM-uri și politica industrială

                  —

                  Aplicarea în continuare a Cartei europene pentru întreprinderile mici.

            Agricultură

                  —

                  Continuarea eforturilor de consolidare a structurilor și a capacității administrative necesare pentru a formula și a pune în aplicare politica agricolă și politica de dezvoltare rurală.

                  —

                  Consolidarea în continuare a legislației și controalelor veterinare, sanitare, fitosanitare și de siguranță alimentară.

                  —

                  Îmbunătățirea gestionării deșeurilor și reducerea poluării agricole.

                  —

                  Modernizarea în continuare a unităților de prelucrare a alimentelor pentru a răspunde cerințelor UE.

            Mediul înconjurător

                  —

                  Asigurarea introducerii integrale și a punerii în aplicare a legislației armonizate cu legislația UE.

                  —

                  Punerea în aplicare a convențiilor internaționale relevante și a Protocolului de la Kyoto.

                  —

                  Adoptarea și inițierea punerii în aplicare a strategiilor privind poluarea aerului, gestionarea deșeurilor și protecția naturii.

                  —

                  Aplicarea integrală a strategiei naționale de protecție a mediului înconjurător și a strategiei privind apa.

                  —

                  Consolidarea în continuare a capacității administrative a instituțiilor de mediu la nivel național și local.

                  —

                  Punerea în aplicare a planului multianual pentru finanțarea politicii de protecție a mediului înconjurător, inclusiv pentru investiții.

                  —

                  Terminarea lucrărilor de construire a unei instalații pentru tratarea și eliminarea în siguranță a deșeurilor periculoase.

            Politica în domeniul transporturilor

                  —

                  Continuarea punerii în aplicare a Memorandumului de înțelegere cu privire la dezvoltarea rețelei de transport regional de bază pentru Europa de Sud-Est, consolidarea cooperării cu Observatorul transporturilor din Europa de Sud-Est.

                  —

                  Consolidarea în continuare a capacității administrative, inclusiv pregătirea unui proiect pentru investițiile cu impact semnificativ și pentru întreținerea infrastructurii.

                  —

                  Asigurarea armonizării continue a legislației cu acquis-ul în domeniul transporturilor, în special în ceea ce privește standardele tehnice și de siguranță (inclusiv punerea în aplicare a tahografului digital).

                  —

                  Punerea în aplicare a angajamentelor asumate în cadrul celei de a doua etape de tranziție a Acordului privind instituirea unui spațiu aerian comun european.

            Energie

                  —

                  Adoptarea și punerea în aplicare a unei strategii pe termen lung pentru o politică energetică durabilă din punct de vedere al protecției mediului.

                  —

                  Aplicarea în continuare a angajamentelor regionale și internaționale în acest domeniu în vederea instituirii unei piețe regionale a energiei bazate pe concurență.

                  —

                  Finalizarea procedurilor de închidere a reactorului nuclear de la Vinca.

            Societatea informațională și mass-media

                  —

                  Inițierea punerii în aplicare a cadrului UE pentru comunicații electronice, continuarea procesului de aliniere la acquis-ul comunitar a legislației din sectorul audiovizual.

            Control financiar

                  —

                  Elaborarea și punerea în aplicare a principiilor privind responsabilitatea de gestiune descentralizată și a unui sistem de audit intern care funcționează independent, în conformitate cu standardele acceptate pe plan internațional și cu cele mai bune practici ale UE.

                  —

                  Elaborarea în continuare a procedurilor și dezvoltarea capacității administrative pentru a asigura protecția eficientă a intereselor financiare ale UE.

            Statistici

                  —

                  Dezvoltarea în continuare a sistemului de gestionare a calității; instituirea de statistici în domeniul agriculturii și, ulterior, dezvoltarea statisticilor în toate domeniile sectoriale.

            Justiție, libertate și securitate
      Vize, control la frontieră, azil și migrație

                  —

                  Consolidarea în continuare a capacității poliției de frontieră și a serviciilor vamale, îmbunătățirea echipamentelor de la punctele de trecere a frontierei și consolidarea cooperării cu țările învecinate în lupta împotriva traficului de persoane.

                  —

                  Furnizarea de soluții durabile pentru integrarea persoanelor readmise.

            Droguri

                  —

                  Aplicarea integrală a strategiei naționale de combatere a consumului de droguri.

            Poliție

                  —

                  Continuarea procesului de restructurare a serviciilor poliției, asigurarea transparenței și a responsabilizării, reformarea sistemului de pregătire profesională a polițiștilor, asigurarea cooperării și a coordonării între agențiile de punere în aplicare a legii.

            Combaterea criminalității organizate și a terorismului

                  —

                  Asigurarea instituirii unui sistem eficient de protecție a martorilor, îmbunătățirea cooperării regionale, consolidarea luptei împotriva criminalității economice și financiare (inclusiv spălarea banilor și falsificarea acestora), a fraudei și a corupției, facilitarea încadrării ofițerilor de legătură, detașați de statele membre UE în cadrul organismelor naționale relevante implicate în lupta împotriva criminalității organizate, aplicarea Convenției de la Palermo privind criminalitatea organizată transfrontalieră.

                  —

                  Consolidarea capacității Ministerului de Interne (în special a Departamentului pentru criminalitatea organizată), elaborarea procedurilor și dezvoltarea capacității de a schimba informații între agenții.

      ANEXA 3
      PRIORITĂȚI PENTRU KOSOVO ÎN TEMEIUL RCSONU 1244
      PRIORITĂŢI PE TERMEN SCURT
      Priorități esențiale

                  —

                  Continuarea strânsei cooperări cu echipele de planificare care pregătesc misiunea internațională/UE preconizată pentru a putea pune în aplicare integral o înțelegere.

                  —

                  Cooperarea constructivă cu privire la aspecte legate de Serbia.

                  —

                  Asigurarea cooperării depline cu Tribunalul Penal Internațional pentru fosta Iugoslavie.

                  —

                  Asigurarea respectării depline a supremației legii, a drepturilor omului, precum și asigurarea protecției minorităților, adoptarea unei politici de toleranță zero față de corupție, criminalitatea organizată și criminalitatea financiară.

                  —

                  Asigurarea guvernării democratice și a furnizării serviciilor publice întregii populații din Kosovo, prin instituirea unei administrații publice profesioniste, responsabile, accesibile, reprezentative, fără interferențe din sfera politicului.

                  —

                  Înregistrarea de progrese în reforma autoguvernării, creșterea capacității administrative de facilitare a descentralizării, luând în considerare punctele de vedere și interesele tuturor comunităților din Kosovo, adoptarea cadrului legislativ și alocarea resurselor bugetare corespunzătoare.

                  —

                  Crearea unui climat de reconciliere, toleranță interetnică și pluralism etnic durabil care să favorizeze repatrierea persoanelor strămutate. Asigurarea respectării tuturor comunităților, precum și asigurarea securității, a liberei circulații și a participării acestora. Condamnarea în mod explicit a tuturor manifestărilor de sentimente ostile împotriva comunităților minoritare. Urmărirea fermă în justiție a tuturor infracțiunilor interetnice.

                  —

                  Asigurarea respectării depline a libertății religioase. Asigurarea protecției patrimoniului cultural și religios și adoptarea unor măsuri de prevenire și de urmărire penală a atacurilor asupra siturilor.

                  —

                  Crearea unei societăți în care nu există niciun fel de discriminare și promovarea integrării grupurilor dezavantajate.

                  —

                  Consolidarea în continuare a drepturilor de proprietate, a cadrului juridic și a accesibilității instanțelor, în vederea promovării unui mediu de afaceri favorabil.

            Criterii politice
      Democrația și supremația legii
      Instituțiile provizorii de autoguvernare

                  —

                  Asigurarea pe deplin a funcționării eficiente a adunării și a comitetelor sale, a guvernului și municipalităților, inclusiv respectarea integrală a regulamentelor de procedură și a codurilor de conduită corespunzătoare, a drepturilor și a intereselor tuturor comunităților.

                  —

                  Creșterea gradului de supraveghere a executivului și a gradului de responsabilitate și de transparență al adunării. Consolidarea capacității administrative proprii.

                  —

                  Publicarea Monitorului Oficial la termenele prevăzute și asigurarea deplinei corectitudini a acestuia. Consolidarea verificărilor pentru versiunile în diferitele limbi pentru a asigura că sunt identice și asigurarea accesului publicului la Monitorul Oficial.

                  —

                  Consolidarea în continuare a reprezentării minorităților în toate instituțiile și în funcția publică la nivel municipal și central.

            Parlament/Alegeri

                  —

                  Organizarea de alegeri libere și corecte. Consolidarea Comisiei Electorale Centrale independente și multietnice pentru administrarea la timp a alegerilor.

                  —

                  Alocarea de spații de vot adecvate, asigurarea securității și a altor măsuri pentru toate comunitățile în vederea exercitării dreptului de vot. Oferirea posibilității ca persoanele strămutate și refugiații să participe la alegeri, chiar și în cazul în care posibilitatea acestora de a se întoarce în Kosovo este limitată.

                  —

                  Consolidarea verificărilor privind compatibilitatea întregii legislații noi cu cadrul juridic al UE.

            Administrația publică

                  —

                  Consolidarea capacității de coordonare a guvernului și definirea mai exactă a responsabilităților autorităților locale și centrale pentru asigurarea consecvenței în aplicarea politicii. Consolidarea eficienței funcției de monitorizare a performanței serviciului public, exercitată de guvern.

                  —

                  Aplicarea riguroasă a unor proceduri transparente în materie de recrutare, transfer, evaluare, promovare, conduită și revocare a funcționarilor publici, inclusiv a angajaților din cadrul poliției și al sistemului judiciar, precum și în domeniul gestionării financiare.

                  —

                  Îmbunătățirea modului de funcționare și consolidarea independenței Consiliului Independent de Supraveghere și a Comitetului pentru Numirea Înalților Funcționari.

                  —

                  Îmbunătățirea calității și a disponibilității serviciilor publice de bază pentru toate comunitățile, inclusiv contribuția la reducerea cererii de servicii furnizate de structuri paralele.

                  —

                  Obținerea de progrese în procesul de descentralizare și adoptarea, printre altele, a legilor privind administrația publică locală și organizarea teritorială a municipiilor.

            Sistemul judiciar

                  —

                  Asigurarea eficienței, a independenței, a responsabilizării și a imparțialității instanțelor judecătorești și a procuraturilor, fără influențe din sfera politicului.

                  —

                  Consolidarea Biroului Procuraturii pentru a asigura că este în măsură să respecte principiile de autonomie și de imparțialitate. Consolidarea în continuare a Biroului Special al Procuraturii. Asigurarea punerii în aplicare a unui sistem eficient de securitate pentru protecția martorilor.

                  —

                  Adoptarea legilor cu privire la organizarea judiciară și la procedura penală, punerea acestora în aplicare. Dezvoltarea unui sistem de justiție administrativă și simplificarea legislației și a competențelor corespunzătoare.

                  —

                  Punerea în aplicare a sistemului automat de gestionare a dosarelor în toate instanțele și în toate birourile procuraturii. Reducerea numărului de cazuri nerezolvate și punerea în aplicare a hotărârilor curții civile.

                  —

                  Consolidarea instanțelor municipale și a acțiunii poliției pentru a combate, a preveni și a sancționa, cu imparțialitate, ocuparea, folosirea și construirea ilegală de imobile.

                  —

                  Dezvoltarea în continuare a învățământului juridic și a formării profesionale juridice, în special pentru judecători, procurori și personalul administrativ. Transformarea Institutului Judiciar într-o instituție viabilă cu responsabilități în formarea judiciară.

                  —

                  Dezvoltarea capacității guvernului, liber de orice influență politică, de asumare a responsabilităților în domeniul justiției și al afacerilor interne. Punerea în aplicare a unui sistem de numire, de revocare și de promovare profesională a judecătorilor și a procurorilor în conformitate cu standardele europene, fără interferențe politice.

                  —

                  Sporirea eforturilor de îndeplinire a standardelor internaționale în soluționarea cererilor de asistență juridică reciprocă în materie penală și a cererilor de extrădare.

                  —

                  Consolidarea accesului la justiție al comunităților minoritare și consolidarea mecanismelor, precum birourile de legătură între instanțe.

                  —

                  Adoptarea în continuare a unor măsuri de facilitare a unei reprezentări etnice echitabile în rândul judecătorilor.

                  —

                  Consolidarea capacității administrative, a coordonării și a eficienței sistemului judiciar și a tuturor agențiilor de aplicare a legii. Asigurarea viabilității unui sistem general de asistență juridică.

            Politica anticorupție

                  —

                  Punerea în aplicare a legii cu privire la eliminarea corupției, precum și a planului anticorupție. Consolidarea Agenției Anticorupție și luarea de măsuri pentru a asigura independența deplină și funcționarea acesteia.

                  —

                  Raționalizarea competențelor Agenției Anticorupție, a Biroului pentru Buna Guvernanță și a Consiliului Anticorupție.

            Drepturile omului și protecția minorităților

                  —

                  Definitivarea cadrului legislativ și consolidarea respectării mecanismelor pentru protecția drepturilor omului și a drepturilor minorităților în conformitate cu recomandările Consiliului Europei. Adoptarea și punerea în aplicare a unei strategii generale pentru drepturile omului.

                  —

                  Consolidarea cadrului juridic care reglementează libertatea de exprimare. Alocarea resurselor necesare comisiei independente pentru mass-media pentru a respecta dispozițiile legislative. Înlăturarea ambiguităților juridice cu privire la insultă și la calomnie.

                  —

                  Alegerea unui ombudsman și adoptarea dispozițiilor juridice care să asigure punerea în aplicare a recomandărilor ombudsmanului.

                  —

                  Definirea și adoptarea unui program guvernamental pentru a promova drepturile femeilor în Kosovo.

                  —

                  Punerea în aplicare cu eficiență a legislației de combatere a discriminării. În special, asigurarea funcționării depline a serviciilor cu responsabilități în materie de drepturile omului din cadrul ministerelor, asigurarea independenței acestora și a coordonării cu activitățile ombudsmanului. Organizarea de campanii de sensibilizare pentru a informa sectorul privat, societatea civilă și mediile academice cu privire la această lege. Monitorizarea modului de punere în aplicare a legii și întocmirea de rapoarte pe această temă.

                  —

                  Dezvoltarea serviciilor de proximitate și a ajutorului pentru persoanele dependente, inclusiv în domeniul sănătății mintale.

                  —

                  Promovarea politicilor de combatere a discriminării în întreaga țară, luând în considerare toate grupurile supuse riscurilor.

                  —

                  Adoptarea și punerea în aplicare a unei legislații adecvate pentru a asigura protecția juridică a copiilor.

            Drepturile minorităților, drepturi culturale și protecția minorităților

                  —

                  Asigurarea aplicării integrale a legii privind limbile oficiale, precum și a legii privind patrimoniul cultural și instituirea unui mecanism eficient de monitorizare a modului de punere în aplicare.

                  —

                  Regularizarea așezărilor informale. Identificarea unor soluții durabile la problema locuințelor și la integrarea comunităților rome care locuiesc în condiții de viață periculoase, în tabere, și pentru grupurile de persoane strămutate care locuiesc în centre informale.

                  —

                  Consolidarea structurilor administrative și a mecanismelor de responsabilizare din Ministerul Comunităților și Repatrierilor. Clarificarea separării responsabilităților în materie de repatriere între Ministerul Guvernanței Locale și Ministerul Comunităților și Repatrierilor, la nivel central și local. Dezvoltarea în continuare și punerea în aplicare a cadrului strategic comun cu privire la comunități și la repatrieri, dezvoltarea mecanismelor la nivel municipal pentru a facilita integrarea durabilă a refugiaților și a comunităților minoritare existente.

                  —

                  Facilitarea și încurajarea repatrierii refugiaților și a persoanelor strămutate din toate comunitățile și finalizarea reabilitării proprietăților afectate sau distruse în timpul evenimentelor din martie 2004, inclusiv a siturilor istorice și religioase.

            Aspecte regionale și obligații internaționale

                  —

                  Consolidarea cooperării regionale și a relațiilor de bună vecinătate.

                  —

                  Punerea în aplicare a Acordului de Liber Schimb Central European (CEFTA) și participarea activă la toate inițiativele regionale relevante, printre altele, sub auspiciile pactului de stabilitate, inclusiv la procesul de tranziție spre un cadru de cooperare cu o dimensiune preponderent regională.

            Criterii economice

                  —

                  Menținerea politicilor fiscale stabile și, în special, asigurarea că politicile sociale de combatere a sărăciei și a excluderii sociale sunt compatibile cu durabilitatea pe termen lung a finanțelor publice.

                  —

                  Stabilirea de obiective anuale pentru o mai bună recuperare a restanțelor la utilitățile publice, definirea și punerea în aplicare a strategiilor de atingere a acestor obiective.

                  —

                  Înregistrarea de progrese semnificative în privatizarea întreprinderilor colective, în conformitate cu programul Agenției fiduciare.

                  —

                  Îmbunătățirea guvernanței, a eficienței și a durabilității financiare a întreprinderilor de stat. Consolidarea în continuare a independenței operaționale și financiare a autorităților de reglementare în vederea întăririi transparenței și a concurenței în sectoarele respective.

                  —

                  Elaborarea și punerea în aplicare a politicilor care permit transferul de la munca nedeclarată la munca declarată, pentru a crea o piață a muncii oficială și funcțională și pentru a consolida eficiența politicilor care reglementează piața muncii.

            Standarde europene
      Piața internă
      Libera circulație a mărfurilor

                  —

                  Adoptarea cadrului legislativ orizontal pentru a crea infrastructura necesară unei bune funcționări și unei separări a atribuțiilor între diversele funcții (reglementare, standardizare, acreditare, metrologie, evaluarea conformității și supravegherea pieței) necesare pentru a pune în aplicare acquis-ul cu privire la libera circulație a mărfurilor.

            Libera circulație a capitalurilor

                  —

                  Adoptarea cerințelor prudențiale adecvate și consolidarea procesului de supraveghere în sectorul financiar.

            Vamă și fiscalitate

                  —

                  Armonizarea în continuare a legislației vamale cu acquis-ul și continuarea eforturilor de consolidare a capacității administrației vamale de a combate corupția, contrafacerea și criminalitatea transfrontalieră. Consolidarea capacității departamentului de investigații criminalistice.

                  —

                  Respectarea obligațiilor legate de punerea în aplicare a măsurilor comerciale preferențiale, în special în ceea ce privește originea.

                  —

                  Armonizarea în continuare a legislației fiscale cu acquis-ul comunitar și consolidarea capacității administrative a administrației fiscale. Consolidarea capacității de colectare a administrației fiscale și creșterea veniturilor fiscale.

                  —

                  Aderarea la principiile codului de conduită în domeniul fiscalității întreprinderilor, asigurând conformitatea noilor măsuri fiscale cu aceste principii.

            Achiziții publice

                  —

                  Adaptarea cadrului de achiziții publice prin adoptarea legislației de punere în aplicare necesare pentru a asigura compatibilitatea cu acquis-ul. Instituirea unui cadru instituțional pentru achizițiile publice care să dispună de capacitatea administrativă și independența necesare pentru a-și îndeplini misiunea.

            Drepturi de proprietate intelectuală

                  —

                  Asigurarea capacității administrative și judiciare de punere în aplicare a dreptului proprietății intelectuale și de asigurare a aplicării drepturilor de proprietate intelectuală.

            Ocuparea forței de muncă și politicile sociale

                  —

                  Adoptarea unei strategii de ocupare a forței de muncă, inclusiv ameliorarea colectării datelor cu privire la aspectele legate de ocuparea forței de muncă.

                  —

                  Îmbunătățirea informațiilor de interes public cu privire la accesul la sistemele de securitate socială și consolidarea capacității municipale în aspectele legate de asistența socială.

                  —

                  Modificarea legislației cu privire la sistemul de asigurări sociale și de pensii.

                  —

                  Revizuirea sistemului de indemnizații sociale pentru a garanta că nu se face discriminare între beneficiari.

            Educație și cercetare

                  —

                  Creșterea bugetului pentru educație, în special pentru a îmbunătăți infrastructura școlilor, pentru a pune capăt sistemului de predare în schimburi și pentru a rezolva problema lipsei de materiale și echipamente.

                  —

                  Elaborarea de planuri de acțiune pentru a pune în aplicare strategiile pentru educație, cu intensificarea dialogului și o mai bună coordonare între toate nivelurile și toate părțile interesate și alocarea resurselor necesare.

                  —

                  Aplicarea integrală a legislației privind formarea profesională și inițierea punerii în aplicare a legii privind cadrul național al calificărilor.

                  —

                  Continuarea dezvoltării unui cadru național pentru monitorizarea și evaluarea metodelor de predare.

                  —

                  Asigurarea unei implicări mai mari în programele UE pentru învățământul superior.

            Politici sectoriale
      Industrie și IMM-uri

                  —

                  Punerea în aplicare a unei strategii pe termen mediu pentru a sprijini dezvoltarea IMM-urilor, inclusiv consolidarea agenției pentru sprijinirea IMM-urilor și consolidarea agenției de promovare a investițiilor. Continuarea punerii în aplicare a Cartei europene pentru întreprinderile mici.

            Agricultură și pescuit

                  —

                  Stabilirea clară a responsabilităților în cadrul diferitelor servicii din sectorul agricol (inclusiv administrația veterinară și fitosanitară) și a relațiilor acestora cu Ministerul Agriculturii, Pădurilor și Dezvoltării Rurale, cu administrațiile locale și municipale.

                  —

                  Adoptarea legii cu privire la sectorul alimentar și a normelor de punere în aplicare a acesteia, înființarea unei agenții competente pentru a aplica legea respectivă.

                  —

                  Asigurarea caracterului operațional al sistemului de identificare a animalelor și de înregistrare a mișcărilor acestora.

                  —

                  Elaborarea unui plan pentru a moderniza unitățile agroalimentare.

            Mediul înconjurător

                  —

                  Punerea în aplicare a legii privind evaluarea de impact asupra mediului adoptată de Adunare.

                  —

                  Punerea în aplicare a unui plan de acțiune general pentru mediul înconjurător, în special în ceea ce privește aspectele de sănătate publică.

                  —

                  Armonizarea în continuare cu standardele europene în domeniul mediului înconjurător.

                  —

                  Continuarea eforturilor pentru o mai mare sensibilizare a opiniei publice și o mai mare participare a societății civile la aspectele legate de mediu.

            Politica în domeniul transporturilor

                  —

                  Aplicarea în continuare a Memorandumului de înțelegere cu privire la dezvoltarea rețelei de transport regional de bază pentru Europa de Sud-Est, inclusiv a addendumului cu privire la crearea unui spațiu feroviar în Europa de Sud-Est.

                  —

                  Punerea în aplicare a legii privind transportul rutier și a legii privind siguranța rutieră. Dezvoltarea unei strategii de transport multimodal.

                  —

                  Continuarea îmbunătățirii gestionării activelor pe baza unor date pertinente pentru operațiunile de întreținere și reabilitare a infrastructurilor de transport. Asigurarea compatibilității cu normele UE a cadrului legislativ pentru concesionări și luarea de măsuri pentru a atrage investitorii, inclusiv prin parteneriate public-privat, pentru cofinanțarea lucrărilor de infrastructură de amploare și de importanță strategică.

                  —

                  Asigurarea că dezvoltarea sectorului feroviar este compatibilă cu strategia de dezvoltare economică.

                  —

                  Asigurarea că aeroportul de la Pristina funcționează la un nivel corespunzător de securitate și dispune de un sistem de administrare solid și fiabil.

                  —

                  Revizuirea și ameliorarea sistemului de acordare a permiselor de conducere și de efectuare a inspecțiilor tehnice pentru vehicule.

            Energie

                  —

                  Asigurarea viabilității și a durabilității societății de electricitate, în special prin creșterea substanțială a nivelului de încasare a veniturilor și promovarea bunei guvernanțe.

                  —

                  Aplicarea în continuare a angajamentelor asumate în cadrul Tratatului de instituire a Comunității Energiei. Pregătirea în continuare a proiectului „Kosovo C” pentru producerea și furnizarea de energie electrică cu respectarea deplină a acquis-ului, astfel cum se prevede în Tratatul de instituire a Comunității Energiei.

            Societatea informațională și mass-media

                  —

                  Adoptarea și începerea punerii în aplicare a politicii cu privire la rețelele de comunicații electronice și a serviciilor care au ca scop asigurarea deplinei liberalizări și crearea unui mediu stabil, deschis și concurențial pentru a atrage investițiile străine și a îmbunătăți calitatea serviciilor.

                  —

                  Consolidarea capacității administrative a autorității de reglementare. Întărirea poziției autorității și asigurarea independenței operaționale și financiare a acesteia.

                  —

                  Asigurarea finanțării stabile și durabile a Serviciului Public de Radiodifuziune, RTK, a Comisiei Independente pentru Mass-Media și a fondului mass-media.

            Control financiar

                  —

                  Continuarea eforturilor de punere în aplicare a strategiei de control financiar public intern și a legislației aferente ca bază pentru îndeplinirea priorităților pe termen mediu în acest domeniu.

            Statistici

                  —

                  Consolidarea capacității administrative a Biroului de Statistică și ameliorarea independenței sale operaționale și financiare. Garantarea fiabilității statisticilor, inclusiv a faptului că respondenții la sondaje oferă Biroului de Statistică date de calitate, în timp util, fără a solicita plată.

                  —

                  Dezvoltarea în continuare a statisticilor în domeniul economic și accelerarea elaborării de statistici sociale.

            Justiție, libertate și securitate
      Vize, control la frontieră, azil și migrație

                  —

                  Ameliorarea eficienței controlului fluxului de persoane la frontiere/granițe și consolidarea eficienței și transparenței serviciului poliției de frontieră.

                  —

                  Întărirea cooperării între agențiile de gestionare a frontierelor și cu țările învecinate.

                  —

                  Construirea de adăposturi și de centre de primire pentru solicitanții de azil.

                  —

                  Adoptarea unei legi privind migrația în conformitate cu standardele europene. Întocmirea unei strategii și a unui plan de acțiune cu privire la migrație, care abordează în special aspectele legate de readmisia și reintegrarea persoanelor repatriate.

            Spălarea banilor

                  —

                  Consolidarea capacității unității de analiză a informațiilor financiare din cadrul direcției de combatere a criminalității organizate a Serviciului Poliției din Kosovo. Formarea de judecători și de procurori specializați. Raționalizarea competențelor în domeniul spălării banilor din cadrul diferitelor instituții implicate.

            Droguri

                  —

                  Elaborarea unei strategii de prevenire a consumului de droguri și a unui plan de acțiune relevant pentru aplicarea acesteia. Consolidarea în continuare a capacității locale a serviciului antidrog.

            Poliție

                  —

                  Adoptarea legii poliției.

                  —

                  Îmbunătățirea eficienței în anchetarea infracțiunilor. Adoptarea și punerea în aplicare a legislației cu privire la înființarea Serviciului de Poliție din Kosovo și consolidarea capacităților de anchetă și de control intern ale acestuia. Învestirea cu puteri mai mari.

                  —

                  Adoptarea unei strategii pentru reducerea infracționalității și aplicarea acestei strategii. Elaborarea unei strategii de colectare a armelor, finalizarea și punerea în aplicare a legislației referitoare la armele de calibru mic.

                  —

                  Instituirea unei strategii și a unui plan de acțiune pentru combaterea criminalității organizate și a terorismului.

                  —

                  Definitivarea cadrului legislativ de combatere a criminalității organizate.

                  —

                  Consolidarea în continuare a capacității locale a direcției de combatere a criminalității organizate din cadrul Serviciului de Poliție al Kosovo.

                  —

                  Punerea în aplicare a planului de acțiune și consolidarea dispozițiilor și a structurilor legislative pentru combaterea mai eficientă a traficului de persoane.

            Protecția datelor cu caracter personal

                  —

                  Elaborarea unei legislații detaliate cu privire la protecția datelor cu caracter personal în conformitate cu acquis-ul, în special cu Directiva (95/46/CE) privind protecția datelor cu caracter personal și aplicarea acesteia. Înființarea unei autorități independente de supraveghere în materie de protecție a datelor cu caracter personal, învestită cu competențe suficiente, care să dispună de resurse financiare și umane adecvate.

            PRIORITĂŢI PE TERMEN MEDIU
      Criterii politice
      Democrația și statul de drept
      Administrația publică

                  —

                  Continuarea reformei durabile a administrației publice, cu respectarea constrângerilor bugetare. Îmbunătățirea capacității administrațiilor locale de a furniza servicii circumscripțiilor lor, în mod echitabil și eficient.

            Sistemul judiciar

                  —

                  Definirea și consolidarea unui corpus de legi complet care să respecte drepturile și interesele tuturor comunităților, fundamentat pe toate sursele juridice aplicabile în prezent în Kosovo.

                  —

                  Dezvoltarea unui mecanism alternativ de soluționare a litigiilor.

                  —

                  Îmbunătățirea sistemului penitenciar, acordând o atenție deosebită securității, controlului, gestionării, formării profesionale și programelor de reinserție, precum și condițiilor din închisori.

            Politica anticorupție

                  —

                  Elaborarea de planuri de acțiune sectoriale de combatere a corupției și o mai mare sensibilizare cu privire la problema corupției în cadrul administrației publice, precum și în cadrul societății civile.

                  —

                  Obținerea de rezultate în lupta împotriva corupției.

            Drepturile omului și protecția minorităților

                  —

                  Asigurarea existenței viabile a comunităților minoritare și a participării acestora în cadrul societății, fără discriminare, adoptarea de măsuri concrete pentru a garanta siguranța acestora, libertatea de mișcare, precum și furnizarea, în condiții echitabile, a serviciilor publice și a accesului la serviciile publice.

                  —

                  Punerea în aplicare a legii privind egalitatea dintre femei și bărbați. Asigurarea integrării dispozițiilor cu privire la drepturile femeilor în ansamblul politicilor și legislației existente.

                  —

                  Elaborarea unei politici integrate de conservare a patrimoniului cultural. Contribuția activă la creșterea nivelului de sensibilizare a opiniei publice cu privire la patrimoniul cultural și protejarea acestuia.

                  —

                  Asigurarea că Agenția de Cadastru și birourile municipale de cadastru oferă accesul, în condiții de transparență și nediscriminare, la registrele complete de proprietăți și dispun de mecanisme de responsabilitate funcționale.

            Aspecte regionale și obligații internaționale

                  —

                  Consolidarea în continuare a cooperării regionale și internaționale, în special în domeniul aplicării legii, inclusiv prin transferul suspecților și al persoanelor condamnate și prin asistență juridică reciprocă.

            Criterii economice

                  —

                  Consolidarea în continuare a drepturilor de proprietate, a statului de drept și a accesibilității instanțelor, în vederea promovării unui mediu de afaceri favorabil.

                  —

                  Dezvoltarea unei strategii pentru privatizare și restructurare, după caz, a întreprinderilor publice, în vederea consolidării guvernanței corporatiste și a performanței acestor întreprinderi și pentru reducerea subvențiilor acordate sectorului întreprinderilor.

                  —

                  Definirea și punerea în aplicare a unor politici active pentru piața muncii, în strânsă colaborare cu mediul de afaceri local, în vederea consolidării procesului de adecvare pe piețele muncii și a creșterii ponderii forței de muncă calificate în totalul forței de muncă.

                  —

                  Punerea în aplicare a politicilor corespunzătoare pentru creșterea cantității și calității învățământului la toate nivelurile.

                  —

                  Consolidarea capacității de export.

            Standarde europene
      Piața internă
      Libera circulație a mărfurilor

                  —

                  Continuarea procesului de armonizare cu directivele „abordarea nouă”, „abordarea globală” și „vechea abordare”.

                  —

                  Adoptarea standardelor europene restante.

                  —

                  Instituirea unei structuri de supraveghere a pieței.

            Vamă și fiscalitate

                  —

                  Continuarea procesului de armonizare a legislației fiscale și vamale cu acquis-ul comunitar. Creșterea în continuare a capacității administrative a serviciilor fiscale și vamale de punere în aplicare a legii și de combatere a corupției, a criminalității transfrontaliere și a evaziunii fiscale.

            Achiziții publice

                  —

                  Asigurarea aplicării eficiente a normelor privind achizițiile publice de către autoritățile și entitățile contractante la toate nivelurile, inclusiv prin crearea unor instrumente operaționale, furnizarea formării profesionale și consolidarea capacității administrative.

            Dreptul proprietății intelectuale

                  —

                  Consolidarea în continuare a punerii în aplicare a drepturilor de proprietate intelectuală, industrială și comercială, în conformitate cu strategia pe termen mediu.

            Ocuparea forței de muncă

                  —

                  Consolidarea capacității administrative a inspectoratelor de muncă.

            Educație și cercetare

                  —

                  Consolidarea mecanismelor pentru asigurarea calității în sectorul educației.

                  —

                  Continuarea eforturilor de corelare a învățământului profesional, a formării profesionale și a sectorului învățământului superior cu nevoile pieței muncii și nevoile economiei.

                  —

                  Promovarea cooperării regionale în domeniul învățământului superior.

                  —

                  Inițierea procesului de dezvoltare a unei politici care să favorizeze cercetarea.

            Politici sectoriale
      Agricultură și pescuit

                  —

                  Elaborarea unei politici și a unui cadru de reglementare pentru susținerea unei reforme agrare viabile. Susținerea protecției terenurilor agricole împotriva dezvoltării urbane neplanificate.

                  —

                  Evaluarea conformității unităților agroalimentare cu cerințele UE și pregătirea unui program pentru modernizarea acestor unități.

                  —

                  Demararea acțiunilor în vederea unui control eficient al producției interne de specii vegetale, în special pentru produsele care trebuie să întrunească condiții specifice pentru UE.

                  —

                  Elaborarea unei structuri fiabile de gestionare forestieră, în special în combaterea exploatării ilegale a pădurilor și lupta împotriva incendiilor de pădure.

            Mediul înconjurător

                  —

                  Adoptarea de măsuri în vederea consolidării cadrului pentru amenajarea teritoriului.

                  —

                  Consolidarea capacității instituționale a Ministerului Mediului și Amenajării Teritoriului, îmbunătățirea coordonării între organele administrative cu responsabilități în materie de mediu.

                  —

                  Includerea în politicile sectoriale a aspectelor legate de mediu, în special în domeniul energiei și al transporturilor.

            Politica în domeniul transporturilor

                  —

                  Adoptarea de măsuri pentru a îmbunătăți siguranța rutieră.

                  —

                  Planificarea și efectuarea operațiunilor de întreținere și reabilitare a infrastructurilor de transport, inclusiv construirea de noi infrastructuri, recurgând la parteneriate public-privat, după caz.

                  —

                  Dezvoltarea și punerea în aplicare a unei strategii multimodale.

            Energie

                  —

                  Dezvoltarea cadrului legislativ și de reglementare pentru a promova parteneriatele public-privat și investițiile mixte în sectorul energetic conform concluziilor studiului cu privire la stimularea investițiilor.

                  —

                  Îmbunătățirea în continuare a performanței societății de electricitate și integrarea acesteia pe piața regională a electricității.

            Societatea informațională și mass-media

                  —

                  Alinierea la cadrul de reglementare și punerea în aplicare a legislației privind rețelele și serviciile de comunicații electronice pentru a crea un mediu mai deschis și mai competitiv, consolidarea poziției și a independenței funcționale și financiare a autorității de reglementare a telecomunicațiilor.

            Control financiar

                  —

                  Sub coordonarea Ministerului de Finanțe, dezvoltarea și punerea în aplicare a principiilor privind descentralizarea responsabilității de gestionare și funcționarea independentă a auditului intern, în conformitate cu standardele internaționale și cele mai bune practici ale UE, prin intermediul unei legislații consecvente și a unei capacități administrative adecvate.

                  —

                  Consolidarea capacității operaționale, precum și a independenței financiare și funcționale a Instituției Superioare de Audit. Respectarea și punerea în aplicare a recomandărilor acestei instituții.

            Statistici

                  —

                  Creșterea gradului de cooperare și coordonare în cadrul sistemului statistic al Kosovo, dezvoltarea unui sistem de gestionare a calității, fundamentarea și standardizarea procedurilor de elaborare și difuzare a statisticilor.

            Justiție, libertate și securitate
      Vize, control la frontiere, azil și migrație

                  —

                  Consolidarea în continuare a capacității direcției însărcinate cu gestionarea frontierelor, azilului și migrației din cadrul Ministerului de Interne. Consolidarea în continuare a capacității operaționale a serviciului poliției de frontieră din cadrul Serviciului de Poliție din Kosovo.

            Combaterea criminalității organizate și a terorismului

                  —

                  Punerea în aplicare și actualizarea strategiei de combatere a criminalității organizate și a terorismului.

                  —

                  Consolidarea capacităților locale de anchetare a activităților legate de criminalitatea organizată.

                  —

                  Consolidarea capacităților judiciare de urmărire și instrumentare a cazurilor legate de criminalitatea organizată și financiară.

            Droguri

                  —

                  Asigurarea cooperării între agenții și a cooperării internaționale, pentru a îmbunătăți semnificativ rezultatele în lupta împotriva traficului de droguri.

            Protecția datelor cu caracter personal

                  —

                  Punerea în aplicare a legislației cu privire la protecția datelor cu caracter personal în conformitate cu acquis-ul, precum și asigurarea unui control eficient și asigurarea respectării legii.


title: Decizia Curții de Justiție din 25 martie 2014 privind zilele de sărbătoare legală și vacanțele judecătorești

text:
               5.5.2014

               RO

               Jurnalul Oficial al Uniunii Europene

               C 135/2

         DECIZIA CURȚII DE JUSTIȚIE
   din 25 martie 2014
   privind zilele de sărbătoare legală și vacanțele judecătorești
   2014/C 135/02
   CURTEA,
   având în vedere articolul 24 alineatele (2), (4) și (6) din Regulamentul de procedură,
   având în vedere că, în temeiul acestei dispoziții, este necesar să se stabilească lista zilelor de sărbătoare legală și datele vacanțelor judecătorești,
   ADOPTĂ PREZENTA DECIZIE:
   Articolul 1
   Lista zilelor de sărbătoare legală, în sensul articolului 24 alineatele (4) și (6) din Regulamentul de procedură, se stabilește după cum urmează:

               —

               Anul Nou;

               —

               a doua zi de Paște;

               —

               1 mai;

               —

               Înălțarea;

               —

               Lunea Rusaliilor;

               —

               23 iunie;

               —

               15 august;

               —

               1 noiembrie;

               —

               25 decembrie;

               —

               26 decembrie.

         Articolul 2
   Pentru perioada 1 noiembrie 2014–31 octombrie 2015, datele vacanțelor judecătorești în sensul articolului 24 alineatele (2) și (6) din Regulamentul de procedură se stabilesc după cum urmează:

               —

               Crăciun 2014: de luni 15 decembrie 2014 până duminică 4 ianuarie 2015 inclusiv;

               —

               Paște 2015: de luni 30 martie 2015 până duminică 12 aprilie 2015 inclusiv;

               —

               vară 2015: de vineri 17 iulie 2015 până duminică 30 august 2015 inclusiv.

         Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 25 martie 2014.

            Grefier

         A. CALOT ESCOBAR

            Președinte

         V. SKOURIS